NPP เข้าซื้อกิจการร้านของหวานเบเกอรี่-เครื่องดื่ม มูลค่า 27 ลบ.
NPP เข้าซื้อหุ้น “มิสเตอร์โจนส์ อินเตอร์เนชั่นแนล” ผู้จำหน่ายของหวาน เบเกอรี่-เครื่องดื่ม มูลค่า 27 ล้านบาท
6 ก.ย. 2559

บริษัท นิปปอน แพ็ค(ประเทศไทย) จำกัด (มหาชน) หรือ NPP ระบุว่า ที่ประชุมคณะกรรมการบริษัท ประชุมเมื่อวันที่ 30 มิถุนายน 2559 ได้มีมติให้บริษัทเข้าซื้อหุ้น 100% ของบริษัท มิสเตอร์โจนส์ อินเตอร์เนชั่นแนล จำกัด (MJO) ด้วยราคาขายที่ตกลงกันเป็นเงินรวม 27 ล้านบาท และรับโอนเครื่องหมายการค้าของ MJO ในราคา 40,000 USD. (คิดเป็นเงินโดยประมาณ 1.5 ล้านบาท) ซึ่งเป็นบริษัทย่อยของบริษัท ฟู้ด แคปปิตอล จำกัด (มหาชน) (FC) ซึ่งบริหารสาขาทั้ง 6 สาขา ของ แบรนด์มิสเตอร์โจนส์ออร์แฟเนจเข้าซื้อหุ้น 100% ของบริษัท มิสเตอร์โจนส์ อินเตอร์เนชั่นแนล จำกัด (MJO) ซึ่งปัจจุบันดำเนินธุรกิจบริหารแบรนด์มิสเตอร์โจนส์ออร์แฟเนจ ซึ่งเป็นร้านจำหน่ายของหวาน เช่น เบเกอรี่และเครื่องดื่ม ในประเทศไทยมีจำนวนทั้งหมด 6 สาขา 
สำหรับคู่สัญญาและความสัมพันธ์ที่เกี่ยวข้องผู้ซื้อบริษัท นิปปอน แพ็ค (ประเทศไทย) จำกัด (มหาชน) หรือ NPPผู้ขาย บริษัท ฟู้ด แคปปิตอล จำกัด (มหาชน) (FC)
ทั้งนี้ NPP ได้ดำเนินการเซ็นต์สัญญา ไปแล้วเมื่อวันที่ 5 กันยายน 2559 และการทำรายการดังกล่าวมีขนาดรายการคิดเป็นร้อยละ 2.07 โดยคิดจากมูลค่าสิ่งตอบแทนเทียบงบการเงินสิ้นสุดวันที่ 30 มิถุนายน 2559 เมื่อรวมกับขนาดรายการในรอบระยะเวลา 6 เดือนที่ผ่านมาถือเป็นการได้มาซึ่งสินทรัพย์ที่มีมูลค่าขนาดรายการเข้าลักษณะเป็นรายการประเภทที่ 2 ตามวิธีการคำนวณขนาดรายการโดยใช้เกณฑ์มูลค่ารวมของสิ่งตอบแทนตามประกาศคณะกรรมการกากับตลาดทุนที่ ทจ.20/2551 เรื่อง หลักเกณฑ์ในการทารายการที่มีนัยสำคัญที่เข้าข่ายเป็นการได้มาหรือจาหน่ายไปซึ่งทรัพย์สิน ลงวันที่ 31 สิงหาคม 2551 และประกาศคณะกรรมการตลาดหลักทรัพย์แห่งประเทศไทย เรื่องการเปิดเผยข้อมูลและการปฏิบัติของบริษัทจดทะเบียนในการได้มาหรือจาหน่ายไปซึ่งทรัพย์สิน พ.ศ. 2547 ลงวันที่ 29 ตุลาคม 2547 ( “ประกาศรายการได้มาหรือจาหน่ายไปซึ่งสินทรัพย์” )
สำหรับผลประโยชน์ที่คาดว่าจะเกิดขึ้นจากการเข้าทำรายการเพิ่มขีดความสามารถในการขยายและบริหารงานของกลุ่มบริษัทNPP ในแบรนด์มิสเตอร์โจนส์ออร์แฟเนจสามารถกระจายค่าใช้จ่ายส่วนกลางในการบริหารงานหลายๆ แบรนด์โดยใช้บุคลากรร่วมกันอีกทั้ง NPP สามารถรับรู้รายได้ในงบการเงินรวมได้ทันที เนื่องจากมีการดาเนินงานอยู่แล้ว
 